አቶ ለማ መገርሳ፤ ከልባቸው ይሁን ባላውቅም፤ ሁለት ጠቃሚ ነገሮች ተናግረዋል፡፡ አንደኛ፤ ይሄ የመጨረሻ እድላችን ነው ብለዋል፡፡ ይሄን ሁሉም ድርጅቶች መረዳት አለባቸው፡፡ ሁለተኛው፤ ይሄን ችግር ካልፈታነው ሀገራዊ ህልውናችን ይፈርሳል ነው ያሉት፡፡ ይሄንንም ሁሉም ድርጅቶች በእኩል መረዳት አለባቸው፡፡ አሁን ጥያቄው የፖለቲካ ጥያቄ አይደለም፤ ሀገርን የማዳን ጥያቄ ነው፡፡ አቶ ለማ ሌላው ያሉት፤ “ጉዳያችን ሃገርን ማዳን ነው፣ የማናችንም ስልጣን ገደል ይግባ” ይሄም የሁሉም የኢህአዴግ አባላት እምነት መሆን አለበት፡፡ ግማሽ መፍትሄ ሰጥቶ ለማለፍ መሞከር ውጤት አያመጣም፡፡ የኛን ፓርቲ የማፍረስ ስራ መሰራቱ በራሱ የመድበለ ፓርቲ ስርአተ ለመገንባት ያለው ፍላጎት አነስተኛ መሆኑን ያሳያል፡፡ ኢህአዴግ ወደእነዚህ ለውጥ ካልመጣ ራሱንና ሀገርን ይዞ ነው የሚጠፋው፡፡
